সেলিম রেজা মুন্সী : কুমিল্লায় ট্রাক চাপায় এক স্কুল শিক্ষকের মৃত্যুর ঘটনায় বিক্ষুব্ধ জনতা ঢাকা-চট্টগ্রাম মহাসড়ক,রেলপথ  অবরোধ করে অর্ধশতাধিক গাড়ি ভাংচুর করেছে। আজ বুধবার সকাল ৭টায় ঢাকা-চট্টগ্রাম মহাসড়কের কুমিল্লা সদর দক্ষিণ উপজেলার পদুয়ার বাজারে স্থানীয় বেলতলী উচ্চ বিদ্যালয়ের ইংরেজীর শিক্ষক আনোয়ার হোসেন মর্মান্তিক সড়ক দুর্ঘটনায় নিহত হয়। প্রত্যক্ষদর্শীরা জানায়, আনোয়ার হোসেন তার সন্তান কে স্কুলে দিয়ে মটরসাইকেলে করে বাড়ি ফেরার পথে মহাসডকের পদুয়ার বাজারের ছন্দু হোটেলের কাছে পৌছলে দ্র্রুত গামী একটি ট্রাক তাকে চাপা দেয়। এতে ঘটনাস্থলে আনোয়ার হোসেন নিহত হয়। এসময় উত্তেজিত জনতা ট্রাকটি তে আগুন ধরিয়ে দেয় ও ঢাকা-চট্টগ্রাম মহাসড়ক ও  ঢাকা-চট্টগ্রাম রেলপথ ৩ ঘন্টা অবরোধ করে রাখে। খবর পেয়ে ফায়ার সার্ভিসের একটি ইউনিট ঘটনাস্থলে যেতে চাইলে বিক্ষুব্ধ জনতা বাধা দেয় ও ফায়ার সার্ভিসের গাড়ী ভাংচুর করে। এছাড়াও সদরক্ষিণ উপজেলা নির্বাহী অফিসারের গাড়ীসহ প্রায় অর্ধশতাধিক গাড়ী ভাংচুর করা হয়। দুর্ঘটনার পর অবরোধের ফলে ঢাকা-চট্টগ্রাম, কুমিল্লা-নোয়াখালী ও কুমিল্লা-চাঁদপুরের সাথে সড়ক যোগাযোগ বন্ধ হয়ে যায়। পরে স্থানীয় প্রশাসন ও পুলিশ প্রশাসনের হস্তক্ষেপে অবরোধ তুলে নিলে সকাল ১০ টায় যান চলাচল স্বাভাবিক হয়। অপর দিকে সকাল সাড়ে ৭ টায় ঢাকা-চট্টগ্রাম মহাসড়কের কুমিল্লার  চান্দিনার পুর্বাশা ফিলিং স্টেশনের সামনে ঢাকা থেকে চট্টগ্রামগামী শ্যামলী পরিবহনের একটি যাত্রীবাহী বাসের সাথে বিপরীত দিক থেকে আসা মালবাহী ট্রাকের মুখোমুখী সংঘর্ষে বাসযাত্রী সাভার সেনানিবাসের কর্মরত ল্যান্স কর্পোরাল সালাউদ্দিন ঘটনাস্থলে এবং চট্টগ্রাম সেনানিবাসে কর্মরত ল্যান্স কর্পোরাল মিজানুর রহমান চান্দিনা হাসপাতালে নেয়ার পথে নিহত হয়। আহত হয় সাবেক মেজর আনোয়ার হোসেনসহ আরো ১৫ জন। এদের কে চান্দিনা হাসপাতাল ও কুমিল্লা সামরিক হাসপাতালে ভর্তি করা হয়েছে। আহত আনোয়ার হোসেন ডেসটিনি-২০০০ এর জিএম পার্সেস পদে কর্মরত  রয়েছেন।